Vedtægter for Hevring Beboerforenings støtteforening

§1

Foreningens navn er Hevring Beboerforenings støtteforening. Foreningen har hjemsted i

Norddjurs Kommune.

§2

Foreningens formål er at støtte Hevring Beboerforening såvel arbejdsmæssigt som økonomisk,

primært ved at stå for pasning af ishuset på legepladsen og tilsvarende, samt vedligeholdelse af legeplads i samarbejde med beboerforeningen.

\* alene sproglig præcisering

§3

Foreningen er en selvstændig forening og kan som sådan ikke pålægges noget fra

Hevring Beboerforening, men kan tage imod opfordringer.

§4

Foreningen kan optage alle som medlemmer, blot de ønsker at støtte formålsparagraffen §2

§5

Det årlige kontingent fastsættes af bestyrelsen og regnskabsåret følger kalenderåret.

§6

Bestyrelsen består af 3-5 personer, formand, kasserer og 1-3 bestyrelsesmedlemmer.

Alle bestyrelsesmedlemmer vælges på generalforsamlingen.
Formand og 1 bestyrelsesmedlem vælges i lige år. Kassereren og 2 bestyrelsesmedlemmer vælges i ulige år.

Endvidere vælges 1 suppleant til bestyrelsenhvert år.

Kassereren for Hevring beboerforening er stedse revisor for foreningen.

\* Der sidder pt. ingen bestyrelsesmedlemmer fra Hevring Beboerforening i bestyrelsen for foreningen, hvorfor denne § ikke overholdes. Dette forhold foreslås bragt i orden.
For at sikre en fortsat forankring til Hevring Beboerforening foreslås det at kassereren for Hevring Beboerforening stedse er revisor for foreningen.

§7

Bestyrelsen er ansvarlig for foreningens midler og ejendele. Foreningen hæfter alene med sin formue overfor foreningens gæld. Bestyrelse og medlemmer hæfter ikke med nogen del af personlig formue overfor foreningens eventuelle gæld.

§8

Foreningens midler indsættes på konto i bank eller sparekasse jævnligt således at der ligger færrest mulige penge hos kassereren. Bestyrelsen kan meddele prokora.

\* I dag har andre personer end blot kassereren adgang til via betalingskort at hæve på foreningens konto. Dette forhold foreslås bragt i orden ved præcisering om at bestyrelsen kan meddele prokora.

§9

Foreningen fører en kassebog, samt en medlemsfortegnelse. Herudover skal der føres en forhandlingsprotokol, hvori alle beslutninger vedrørende foreningen føres. Formanden er pligtig til at holde de øvrige bestyrelsesmedlemmer orienteret om alle væsentlige sager vedrørende foreningen. Foreningens overskud skal anvendes i henhold til formålsparagraffen.

\* Det fremgår i forvejen i formålsparagraffen hvad foreningens formål er, det er derfor foreningsretligt unødvendigt med yderligere detailregulering heraf.

§10

Generalforsamlingen er foreningens højeste myndighed.

Ordinær generalforsamling holdes hvert år i januar kvartal og skal indvarsles skriftligt. Generalforsamling, både ordinær og ekstraordinær, indkaldes med mindst 14 dage før afholdelsen ved opslag i forsamlingshuset og ved meddelelse på byens hjemmeside eller ved skrivelse til hvert medlem.

Skrivelsen skal indeholde dagsordenen for generalforsamlingen.

Forslag fra medlemmerne skal for at komme til behandling på generalforsamlingen være

indgivet skriftligt til formand eller kasserer senest 1 uge før generalforsamlingen.

Ekstraordinær generalforsamling afholdes, når bestyrelsen finder det nødvendigt eller når mindst halvdelen af medlemmerne fremsætter krav derom med angivelse af dagsorden.

\* Det præciseres at varslet på 14 dage for indkaldelse til generalforsamling både gælder ordinære og ekstraordinære generalforsamlinger.

§11

Dagsordenen for den ordinære generalforsamlingen skal som minimum indeholde følgende punkter.

1. Valg af dirigent
2. Bestyrelsens beretning
3. Godkendelse af det reviderede regnskab
4. Indkomne forslag
5. Valg, jf. §6
6. Eventuelt

\* alene sproglig præcisering

§12

Kun en generalforsamling kan ændre foreningens vedtægter og beslutte foreningens opløsning.

Til alle beslutninger kræves simpelt flertal af de fremmødte medlemmer, undtagen ændring af foreningens vedtægter og beslutning om dens opløsning, som skal vedtages med mindst 2/3-flertal. Der kan ikke stemmes ved fuldmagt. Kun emner, der er optaget på dagsordenen, kan behandles.

\* Det foreslås sikret at så vitale beslutninger som vedtægtsændringer og opløsning af foreningen skal vedtages med 2/3-flertal.

§13

Såfremt foreningen opløses tilfalder dens midler Hevring Beboerforening.

Således vedtaget på den stiftende generalforsamling, tirsdag, den 29. april 2008, samt ekstraordinær generalforsamling den 13. december 2016. Denne tekst tilføjes alene såfremt de foreslåede vedtægtsændringer vedtages på den ekstraordinære generalforsamling den 13. december 2016.